Toaleta smart din Coreea de Sud: Materiile fecale sunt transformate în energie. Persoanele care o folosesc primesc criptomonede.
La o universitate din Coreea de Sud poţi să îţi plăteşti cafeaua sau să îţi cumperi mâncare dacă foloseşti toaleta smart. Toaleta numită BeeVi foloseşte o pompă de vid pentru a trimite materiile fecale într-un rezervor subteran.
La o universitate din Coreea de Sud poţi să îţi plăteşti cafeaua sau să îţi cumperi mâncare dacă foloseşti toaleta smart, relatează Reuters. În schimb, materiile fecale sunt transformate în energie.Cho Jae-weon, profesor de inginerie urbană şi de mediu la Institutul Naţioanl de Ştiinţă şi Tehnologie din Ulsan (UNIST), a proiectat o toaletă ecologică, care este conectată la un laborator, unde materiile fecale sunt folosite pentru a produce biogaz.Toaleta numită BeeVi, un joc de cuvinte între albină (tr. – bee) şi viziune (tr. – vision), foloseşte o pompă de vid pentru a trimite materiile fecale într-un rezervor subteran, reducând consumul de apă. Acolo, microorganismele descompun fecalele în metan, care devine o sursă de energie pentru clădirea universităţii."Dacă ne gândim, fecalele au o valoare prețioasă pentru a produce energie", a spus profesorul.Acesta a conceput şi o monedă virtuală, numită Ggool, care înseamnă "miere" în coreeană. Fiecare persoană care foloseşte toaleta ecologică primeşte 10 Ggool pe zi.Studenţii pot folosi banii virtuali în campus, pentru a cumpăra cafea, mâncare sau cărţi.